Thresor de la langue françoise/Sole
# Thresor de la langue françoise/Sole

Sole, f. Ores signifie la basse superficie du pied, ores la semelle de quelque matiere qu’elle soit, qu’on met sous le pied. Et ores soliueau, qui est plus gros que vn cheuron, & fait la mesure d’vne trauee entre deux poultres ou entre vne poultre & vne muraille, ou entre deux murailles. Les veneurs disent auβi la sole du pied du sanglier, Apri solu. Le tout vient de Sol, qui vient du Latin Solum, qui signifie la basse superficie, sur laquelle les autres sont establies. Sole en oultre par metaphore se prent pour vne espece de poisson de mer, de la figure d’vne semelle qui est poisson de grande requeste, Solea aut lingulaca, lequel mot le Portugois retient en son vulgaire appelant cedit poisson Lenguadi.

